
שבת שלום ומבורך!

 למשפחת ביה"ס ניר עציון!

נושא: ערב סוכות: דף פרשת שבוע 


מחבר: הרב יהודה רוזנברג      


כיתות: יסודי








מה נלמד מחג סוכות?


עברנו את הימים הנוראים. חלפו ראש השנה, יום הכיפורים, ואנחנו ניצבים מחוץ לבית, בבית ארעי – בסוכה לכבוד חג סוכות.


בימים הנוראים נסינו לחזור בתשובה, אמרנו שנשתדל להיות טובים יותר, ביקשנו סליחה על כל המצוות שלא קיימנו כמו שצריך. ביקשנו סליחה מהחברים. מיד לאחר יום כיפורים, עוד במוצאי יום כיפורים, יצאנו החוצה לעבוד בסוכה, כדי לקיים "ילכו מחיל אל חיל". להגיד לקב"ה, "אנחנו לא רק ביקשנו סליחה. הנה, רק יצא הצום, וכבר אנו עסוקים במצווה, בבניית הסוכה".


אך האם כולם חייבים לשבת בסוכה? לא! נשים פטורות. ילדים קטנים? לא חייבים. ואפילו הבנים הגדולים, רק אם לא נוח להם – מיד מותר להם להיכנס הביתה. "המצטער, פטור מן הסוכה".


ירד גשם באמצע האוכל, חוזרים הביתה. (חוץ מהיום הראשון שצריך לעשות קידוש, ולאכול לפחות "כזית" – 28 גרם חלה, ואז גם אפשר להיכנס הביתה). הפסיק הגשם? לא נורא, תישאר כבר בבית.


למה? למה לא להוכיח לקב"ה ישר אחרי יום כיפורים כי אנחנו מוכנים לקיים את המצוות, גם אם זה לא נוח, וקשה?


נדמה לי כי הקב"ה בא ללמד אותנו דבר מאוד חשוב!


יש לי חבר שכל הזמן נותן מכות, מעצבן, הורס דברים של אחרים, ממש ילד רע!


וה"ילד הרע" הזה בא אלי ומבקש סליחה, אבל באמת מבקש סליחה מכל הלב! והוא אומר לי – "בו תקלל אותי, ותראה שאני לא אכעס, תקלל אותי, רק כדי שאוכל להוכיח שבאמת חזרתי בתשובה!"


אני מקלל אותו, והוא לא כועס. ברור שאני שמח, ומאמין שבאמת חזר בתשובה.


אבל למחרת אני רואה אותו בכיתה. המורה מאשימה אותו שהוא מפריע בשיעור, הוא כועס וצועק עליה. האם הוא באמת חזר בתשובה? תגידו – "לא!" נכון?


בא הקב"ה ואומר לנו – "לחזור בתשובה, לבקש סליחה בצום, זה לא חוכמה גדולה. לבנות את הסוכה במוצאי יום כיפורים, שאנחנו עדיין בתחושה הנהדרת של יום כיפורים, זה חשוב, אבל לא כל כך קשה לעשות את זה. אבל אנחנו עוד לא חזרנו בצורה מלאה בתשובה, אי אפשר לחזור בתשובה מלאה  בבת אחת. צריך להתרגל,  צריך ללמוד. בהתחלה טועים, לא נורא, הקב"ה סולח, אם הוא רואה כי זו רק ההתחלה שהיא קשה, אבל יודע שלאט לאט נתנהג טוב יותר.


אומר לנו הקב"ה בחג הסכות, "אני לא רוצה עדיין לחייב את כולכם בכל המצוות. מי שלא מכיר את כל המצוות, קשה לו לקיים אותם. לכן בתור ההתחלה, תקיימו רק מה שאתם יכולים. אבל חשוב לי שתרגישו טוב בקיום המצווה, ולא תתרגזו על המצוות, ולכן רק מי שלא מצטער בסוכה, חייב לשבת בא.


נלמד מכך גם אנחנו. נדע לדרוש מחברנו לעשות רק מה שהוא יכול, אבל מה שמאוד קשה לו, נוותר ונסלח! נראה ל"ילד הרע" – שאנחנו אוהבים אותו, שאנחנו באמת רוצים לעזור לו ללמוד להיות ילד טוב, ואפילו אנחנו מוכנים לסלוח קצת בהתחלה, רק כי אנחנו מקווים שבאמת במשך הזמן תלמד להיות ילד טוב באמת! אנחנו מבינים שקשה להפוך בבת אחת לילד טוב. נסלח לך! רק תמשיך להשתפר! 


                                                                                                                                                                                                                                        








           חידה בחג


   חידון על חג סוכות.


מה הקשר במספרים שקשורים לפסח ולסוכות?


מותר להתנדנד, אבל חובה לנדנד. את מה?


מצווה שחייבים לקיים רק אם זה נוח לי.


חברו את המספרים, ותקבלו 70. מה חיברתם? (רמז: תעברו על תפילת מוסף לסוכות).


הרבה? נהדר! אבל "המון" – זה לא כשר. איזה דבר אם יש אותו המון הוא לא כשר?


לתת מכות  בבית כנסת? דווקא כן! את מה מכים, ומתי?


יום בסוכות שאסור לשבת בו בסוכה. 


                                       שבת שלום! בהצלחה!








בעקבות החג


הגשם והאמונה.


בחג סוכות אנו מתפללים על המים. לכן אנו משתמשים בחג בדברים הגדלים עם הרבה מים, כמו עץ הערבה שהוא אחד מארבעת המינים, ב"הושענא רבה", שהוא היום השביעי של חג סוכות, בסוף תפילת שחרית, לאחר ההלל, אומרים תפילה מיוחדת שבסופה אנו לוקחים חמישה ענפי ערבה ביחד, וחובטים בהם, בשמחת תורה אנו אומרים את תפילת הגשם, ועוד. חג סוכות הוא החג שבו מתפללים על הגשם, אך מתפללים שיגיע רק לאחר סוכות, ולא בתוך חג סוכות, שלא יפריע לנו לאכול בסוכה.


לארץ ישראל אין נחלים גדולים שבעזרתם אפשר להשקות כל מה שרוצים. בארץ ישראל אנחנו תלויים בגשם, ובמילים אחרות – בקב"ה, כי הרי רק הקב"ה קובע אם מגיע לנו מים , או חס וחלילה לא ... . אז אולי יותר טוב לגור במדינות שיש בהם כל הזמן מים? והתשובה היא לא! אני מעדיף לבקש ולהתפלל כל הזמן, ולהרגיש כי אני קרוב לקב"ה, אני כמו בן, יכול לבקש כל פעם משהו מהקב"ה. אני מבקש, הקב"ה נותן, ואז אני מרגיש קרוב אליו, ואני בטוח שגם הקב"ה מתקרב אלי. 


האם יכול להיות דבר טוב יותר מלדעת שהחבר שלי שעוזר לי ושומר עלי, הוא הקב"ה בעצמו?


האם יכול להיות לי חבר שיכול לעזור לי יותר מהקב"ה?


אז כמה טוב שצריך להתפלל!











הודעות


ביום 











